सन्नी देओल की फ़िल्म गदर एक प्रेम कथा और अपने जैसी फ़िल्मे डायरेक्ट करने वाले अनिल शर्मा ने मुम्बई में रकम सिंह राणा के प्रोडक्शन हाउस भूमि एंटरटेनमेंट हाउस प्राइवेट लिमिटेड का उद्घाटन किया। मुम्बई के अंधेरी वेस्ट में स्थित वीरा देसाई रोड पर मौजूद रेमी बिज़्कोर्ट में रकम सिंह राणा ने अपनी ऑफिस की ग्रांड ओपेनिंग का आयोजन किया था जहां फिल्मी दुनिया के कई नामी फनकार और मीडिया के लोग मौजूद थे। अनिल शर्मा के हाथों रकम सिंह राणा के प्रोडक्शन हाउस के दफ्तर की ओपनिंग हुई, जबकि इस मौके पर कोरियोग्राफर पप्पू खन्ना भी मौजूद थे।